
BG05M9OP001-2.010
„РАЗВИТИЕ НА СОЦИАЛНОТО ПРЕДПРИЕМАЧЕСТВО“

Информация за приключване на проект № BG05M9OP001-2.010-0184-C01 „Социално предприемачество без граници на територията на община Белица“
 Приключва изпълнението на проект „Социално предприемачество без граници на територията на община Белица“, който се реализира с финансовата подкрепа на Оперативна програма „Развитие на човешките ресурси“ 2014-2020г., съфинансирана от Европейския съюз на Европейския социален фонд, съгласно сключен Договор № BG05M9OP001-2.010-0184-C01.
Проектът бе по Приоритетна ос 1 „Намаляване на бедността и насърчаване на социалното включване“ с бюджет – 389 832,80лв. Проектните дейности продължиха 17 месеца, като в продължение на 12 месеца беше осигурена заетост на 36 лица, от които 32 лица работници в озеленяването и 4 лица административен персонал - 1 управител, 1 счетоводител и 2 технически организатори.
С изпълнение на дейностите по проекта се постигна и основната му цел:

„Осигуряване на достъпа до заетост и подкрепа за социалното включване на уязвими групи чрез създаване на подходящи условия за тяхната професионална интеграция в сферата на социалната икономика“.

По проекта се извършиха  организиране и провеждане на мотивационно обучение и професионално обучение по професия „Работник в озеленяването“, специалност „Озеленяване и цветарство“ за придобиване на първа степен на професионална квалификация. Друга основна дейност е организиране и провеждане на тренинг-обучения фокусирани върху развитието на социалните компетенции с цел да се мотивира амбицията за независимост, себеутвърждаване, себеизява и личностно израстване на най-уязвимата част от обществото, а именно хората със специални потребности.

В рамките на проекта се създаде Общинско социално предприятие „Озеленяване и благоустройство-Белица“, приет е Правилник за осъществяване на дейността му , численост на персонала и дейности, които ще се развиват и за в бъдеще. 

Дейностите по проекта приключват на 21.10.2019г. След приключване на проекта е предвидено 16 лица да продължат работа в предприятието като работници в озеленяването за минимум 6 месеца, като за този период общинското ръководство е поело конкретен ангажимент , с което се гарантира и устойчивост на проекта. Подробна информация за изпълнението на проект „Социално предприемачество без граници на територията на община Белица“, постигнатите цели и резултати, ще бъдат представени на финалната пресконференция, която ще се състои на 17 октомври 2019г. в заседателната зала на Общинска администрация Белица, гр. Белица, ул. „Георги Андрейчин“ №15 от 10,30 часа.
С реализацията на проектното предложение се подпомогна процеса на социалната интеграция и личностна реализация на хората с увреждания и лицата в неравностойно положение на пазара на труда и социално изключените лица, като  се изпълниха целите на стратегията на ЕС „Европа 2020”.
Изготвил:
Йълдъз Парова-Дагонова

